Divorțat de soție în urmă cu 8 ani, un bărbat din Dolj nu a acceptat că a rămas singur. Gestul care l-a dus direct în arest
Un individ din Dolj a fost reţinut de poliţişti, după ce a încălcat ordinul de protecţie cerut de fosta soţie. Bărbatul a fost ridicat de oamenii legii chiar din casa femeii.
Cei doi au divorţat în urmă cu opt ani, dar se pare că bărbatul de 52 de ani nu poate accepta nici acum separarea de fosta soţie.
La începutul acestui an, a mers peste ea în casă şi a lovit-o. Atunci femeia a cerut un ordin de protecţie, aprobat de instanţa de judecată.
Luni, însă, bărbatul a apărut din nou în curtea femeii. A început să-i vorbească urât, aşa că, speriată că ar putea fi bătută din nou, fosta soție a sunat la 112. Poliţiştii l-au găsit acolo pe bărbat şi l-au reţinut.
Marți, s-a cerut oficial arestarea preventivă a bărbatului.